সোনার বাংলা ডেস্ক  গত ১১ মে আপিল বিভাগের বিচারপতি মোহাম্মদ মোজাম্মেল হোসেনকে দেশের ২০তম প্রধান বিচারপতি হিসেবে নিয়োগ দিয়েছেন রাষ্ট্রপতি মো. জিল্লুর রহমান। রাষ্ট্রপতি মো. জিল্লুর রহমান সংবিধানের ৯৫(১) অনুচ্ছেদ অনুযায়ী মোহাম্মদ মোজাম্মেল হোসেনকে এ নিয়োগ দেন। এ নিয়োগ ১৮ মে  কার্যকর হবে। মোহাম্মদ মোজাম্মেল হোসেন হলেন দেশের ২০তম প্রধান বিচারপতি। গত ১১ মে বুধবার আইন মন্ত্রণালয় এ সংক্রান্ত প্রজ্ঞাপন জারি করেছে। বর্তমান প্রধান বিচারপতি এবিএম খায়রুল হকের মেয়াদ আগামী ১৭ মে শেষ হচ্ছে। তিনি গত বছর ২৬ সেপ্টেম্বর প্রধান বিচারপতি হিসেবে নিয়োগ পান। ৩০ সেপ্টেম্বর তিনি শপথ গ্রহণ করেন।